Tá ról lárnach ag coistí iniúchóireachta ar chreat rialachais eagraíochtaí seirbhísí poiblí in Éirinn.

Is iad feidhmeanna an choiste iniúchóireachta mar a bhí leagtha amach in alt 59 d’Acht um Athchóiriú an Rialtais Áitiúil 2014:

* Athbhreithniú a dhéanamh ar chleachtais agus nósanna imeachta tuairiscithe airgeadais agus buiséadacha laistigh den údarás áitiúil.
* Forbairt dea-chleachtais a chothú san fheidhm iniúchta inmheánaighagus, mar chuid de seo:
  + Athbhreithniú a dhéanamh ar an gcairt iniúchóireachta inmheánach agus aon mholadh a chur faoi bhráid an Phríomhfheidhmeannaigh,
  + Athbhreithniú agus measúnú a dhéanamh ar an dréachtphlean iniúchta inmheánaigh bliantúil,
  + Monatóireacht a dhéanamh ar chur i bhfeidhm an phlean iniúchta inmheánaigh ar bhonn ráithiúil agus ar a mhéid atá cuspóirí iniúchta á mbaint amach,
  + Measúnú a dhéanamh ar thoradh an phróisis iniúchta inmheánaigh, ag féachaint ar aon chinntí agus moltaí ón aonad iniúchta inmheánaigh agus freagraí na bainistíochta orthu,
  + Monatóireacht a dhéanamh ar chur i bhfeidhm gníomhartha ceartaitheacha comhaontaithe ón mbainistíocht ag tógáil iniúchtaí a leanann san áireamh,
  + Athbhreithniú a dhéanamh ar an tuarascáil ar ghníomhaíochtaí iniúchta ag an Aonad Iniúchta Inmheánaigh, laistigh de thrí mhí ó dheireadh na bliana.
* Athbhreithniú a dhéanamh ar aon ráiteas airgeadais iniúchta tuarascáil iniúchóra nó tuarascáil speisialta iniúchóra a bhaineann leis an údarás áitiúil agus measúnú a dhéanamh ar aon ghníomhartha a rinne an Príomhfheidhmeannach mar fhreagra ar ráitis nó tuarascálacha den saghas sin, agus a thorthaí a thuairisciú don údarás.
* Éifeachtúlacht agus luach ar airgead a mheas agus a chur chun cinn maidir le comhlíonadh a fheidhmeanna ag an údarás áitiúil.
* Athbhreithniú a dhéanamh ar chórais atá á n-oibriú ag an údarás áitiúil chun rioscaí a bhainistiú.
* Athbhreithniú a dhéanamh ar thorthaí agus ar mholtaí an Choimisiúin Náisiúnta Maoirseachta agus Iniúchóireachta, agus ar fhreagra an Phríomhfheidhmeannaigh ar na moltaí seo, agus tuilleadh beart a dhéanamh de réir mar is cuí.

Tá oibríochtaí an Choiste á stiúradh ag na Rialacháin Rialtais Áitiúil (Coiste Iniúchóireachta) 2014 agus treoir a bhaineann leis mar a eisíodh i mí an Mheithimh 2014.

Tagann an Coiste Iniúchóireachta le chéile ar a laghad ceithre uair in aghaidh na bliana agus cuirtear a chlár oibre bhliaintúil i bhfeidhm ag an gComhairle. Ní mór don choiste tuarascáil bhliantúil a ullmhú agus a chur faoi bhráid na Comhairle laistigh de thrí mhí ó dheireadh na bliana.

Tá cúigear ball ar choiste iniúchóireachta Chomhairle Chontae Chiarraí - beirt ball Tofa agus triúir ball seachtrach. Is ag ball seachtrach atá an ról mar chathaoirleach.

Is iad seo a leanas na baill choiste:

**Uasal Gene Boyd (Cathaoirleach)                Ball Seachtrach**

**Uasal John Crowe                    Ball Seachtrach**

**Bean Uasal Catherine Moylan                        Ball Seachtrach**

**Comhairleoir Niall Kelleher                         Ball Tofa**

**Comhairleoir Bobby O’Connell                      Ball Tofa**